पैकेट बम मामले में यमनी मेडिकल छात्रा गिरफ्तार | जर्मन चुनाव 2017 | DW | 31.10.2010
यमनी अधिकारियों का कहना है कि उन्होंने विस्फोटक सामग्री वाले पैकेट को अमेरिकी भेजने के संदेह में एक महिला को गिरफ्तार किया है. मेडिकल छात्रा के बारे में सुराग अमेरिकी अधिकारियों ने दिए.
पैकेट बम मिले
यमन के रक्षा मंत्रालय ने शनिवार को बताया कि संदिग्ध महिला को उसकी मां के साथ राजधानी साना में पकड़ा गया. सुरक्षाकर्मियों ने उसके घर पर छापा मारा. अधिकारियों के अनुसार संदिग्ध महिला मेडिसीन की छात्र है. उसका पिता पेट्रोलियम इंजीनियर है. जांच अधिकारियों को अमेरिका भेजे गए पैकेट पर उसका उसका टेलिफोन नंबर मिला.
प्रिंटर में छिपाए गए बम
यमनी राष्ट्रपति अली अबदुल्ला सालेह ने पत्रकारों से कहा कि यमनी अधिकारियों को उस लड़की के बारे में अमेरिकी अधिकारियों ने सूचना दी. इसके पहले ही यमनी अधिकारियों ने कहा था कि उन्हें और 26 संदिग्ध पैकेट मिले हैं. पुलिस ने इस सिलिसले में कई व्यक्तियों को गिरफ्तार किया है.
दुबई और इंगलैंड के इस्ट मिडलैंड हवाई अड्डों पर शुक्रवार रात मालवाही विमानों में यमन से अमेरिका भेजे जा रहे दो पैकेट मिले थे जिनमें विस्फोटक सामग्री थी. अमेरिकी राष्ट्रपति बराक ओबामा के अनुसार उन पैकेटों को यहूदी संस्थानों को भेजा जा रहा था.
ब्रिटिश प्रधानमंत्री डेविड कैमरन के अनुसार इस्ट मिडलैंड में मिला बम ऐसे बना था कि वह विमान में ही फटता. यह साफ नहीं है कि क्या बम के ब्रिटेन के ऊपर फटना था. लेकिन ब्रिटिश अधिकारी इस संभावना से इंकार नहीं कर रहे हैं.
कीवर्ड Yemen, al qayeda, terror, bomb, US, Britain, ब्रिटेन, अमेरिका, पार्सल बम, आतंक, अल कायदा, यमन
पर्मालिंक https://p.dw.com/p/Puhc